Зи ныбжь хэкIуэтахэм УФ-м и Президентыр къохъуэхъу
Я ныбжьыр илъэс 90 зэрырикъуам къыхэкIыу Урысей Федерацэм и Президент Путин Владимир къазэрехъуэхъу тхыгъэхэр Шэрэдж районым щыщхэу Балъкъэр Ипщэ къуажэм щыпсэу Жангоразов Шамшудин, Бабугент дэс Ульбашевэ Мариям, Жэмтхьэлэ къуажэм щыщ Бозиевэ Айшэт сымэ яритыжащ район администрацэм и Iуэхухэр зегъэкIуэнымкIэ IэнатIэм и унафэщI Байсиев Хьэрун.
Мы ди нэхъыжьхэм я гъащIэм зэщхьу куэд хэлъщ. Абыхэм ящыщ дэтхэнэри щысабийм щегъэжьауэ лэжьыгъэ IэнатIэм пэрытащ, дэтхэнэми игъэващ хамэ щIыналъэм лъэпкъыр щыщыIам зыуIуа гугъуехьхэр.
Къапщтэмэ, Жангоразов Шамшудин Къэзахъстаным къыщикIыжа илъэсым щегъэжьауэ пенсэм кIуэху «Советская Балкария» колхозым щылэжьащ. Абырэ и щхьэгъусэ Нажабатрэ быних зэдапIащ, бынхэм я быныжхэр зыхуей хуагъэзащ.
Кужоновэ Эльмирэ.
